Gustavus Stresemann
Gustavus Stresemann ( Berolini natus die 10 Maii 1878 - ibidem repente obiit die 3 Octobris 1929 ) fuit vir publicus Factionis Theodiscae Popularis (DVP), breviter cancellarius Germaniae a die 13 Augusti 1923 usque ad diem 30 Novembris 1923 et postea usque ad repentinam mortem minister negotiorum externorum Rei Publicae Vimarii tempore Depressionis Oeconomicae Magnae.

Iuventus et munus 
Pater eius mercator cervisiae et caupo Berolini fuit. Unus e octo liberis parentum suorum gymnasium frequentare potuit. Postquam anno 1897 maturitatem adeptus est, annis 1898 - 1901 Lipsiae primo litteris et historiae, postea Berolini oeconomiae studebat. Anno 1900 doctor oeconomiae promotus est. Annis 1901 - 1904 secretarius foederis industriae socolatae erat.

Familia 

Stresemann anno 1903 uxorem duxit et duos filios ex ea habuit, quorum unus Wolfgangus Stresemann compositor atque annis 1959 - 1978 et 1984 - 1986 praefectus Philharmonicorum Berolinensium erat.

Cursus honorum 
Stresemann anno 1903 sodalis Factionis Nationalis Liberalis factus est. Anno 1906 decurio urbis Dresdae, anno 1907 iuvenissimus legatus Dietae Imperii Germanici electus est. Anno 1912 non iam reelectus iter studiorum in CFA et Canadam fecit. Anno 1914 iterum in Dietam suffectus usque ad mortem legatus parlamenti Theodisci mansit. Bello Orbis Terrarum I exorto Stresemann cnsuit, ut regiones magnas hostium ad Germaniam esse adiungendam. Anno 1917 Constitutionem monarchiae reformari dixit, ut populus et parlamentum plus valeret neque imperator cancellarium sua voluntate nominaret. Mense Novembri eius anni praeses legatorum suae factionis in Dieta Imperii electus est. Anno 1918 casum monarchiae et novam rem publicam repudiavit. Cum aliis novam factionem DVP condidit. 19 Ianuarii 1919 legatus Consilii Formae Civitatis Constituendae electus est. Anno 1920 Stresemann praeses legatorum huius factionis Dietae Imperii electus est. 13 Augusti 1923 ipse cancellarius et Administer Imperii Exterarum Rerum nominatus est et pugnam de Regione Rurana contra Franciam finivit. 30 Novembris 1923 a magistratu cancellarii se recessit, sed ad usque mortem Administer rerum exterarum mansit.
Anno 1926 post conventum Locarni inter dominus civitates Europae, quod Germaniam Confoederationem Nationum asciscivit, Stresemann Praemium Nobelianum Pacis una cum Francico Aristide Briand abstulit.

Lege etiam 
 Rudolphus Olden, Stresemann. Eine Biographie''. Rowohlt, Berolini 1929

Nexus externi 
 Biographia Gustavi Stresemann in Museo historico Germaniae 
 Biographia in pagina Nobeliano Pacis Praemio dicata 

Homines Germaniae
Alumni Universitatis Lipsiensis
Alumni universitatum et scholarum Berolinensium
Cancellarii Germaniae
Administri Imperii Rerum Externarum (Germania)
Legati Dietae Imperii Germaniae (Monarchia)
Legati Consilii Formae Civitatis Constituendae (Germania 1919)
Legati Dietae Imperii Germaniae (Res publica Vimariana)
Praemium Nobelianum Pacis
Nati 1878
Mortui 1929